|  |  |  |
| --- | --- | --- |
| **Bosna i Hercegovina****Federacija Bosne i Hercegovine****ZENIČKO-DOBOJSKI KANTON****MINISTARSTVO ZA OBRAZOVANJE, NAUKU, KULTURU I SPORT** | Grb | **Bosnia and Herzegovina****Federation of Bosnia and Herzegovina****ZENICA-DOBOJ CANTON****MINISTRY OF EDUCATION,** **SCIENCE, CULTURE&SPORT** |

Na osnovu člana 18. stav 1. Zakona o kantonalnim ministarstvima i drugim tijelima kantonalne uprave ("Službene novine Zeničko-dobojskog kantona", broj 10/15.) i člana 35. Zakona o izvršavanju Budžeta Zeničko-dobojskog kantona za 2022. godinu (“Službene novine Zeničko-dobojskog kantona”, broj: 1/22.) Ministarstvo za obrazovanje, nauku, kulturu i sport Zeničko-dobojskog kantona raspisuje:

**JAVNI POZIV**

**za dostavljanje prijava za dodjelu sredstava sa**

**I „Transfera za kulturne manifestacije i izdavačku djelatnost“,**

 **II „Transfera za omladinske projektne aktivnosti“ i**

 **III „Transfera za zaštitu kulturno-historijskih spomenika“,**

**Budžeta Zeničko-dobojskog kantona za 2022. godinu**

**I**

Raspisuje se javni poziv za predlaganje:

- projekata iz oblasti kulture,

- omladinskih projekata i

- projekata zaštite kulturno-historijskih spomenika

koji će se sufinansirati iz Budžeta Zeničko-dobojskog kantona u 2022. godini.

**II**

Organizacije i ustanove mogu podnijeti prijavu ako ispunjavaju sljedeći uslov:

1. da su registrovane u skladu sa Zakonom.

 **III**

Pravo učešća na javnom pozivu:

**1. *Projekti iz oblasti kulture*** – pravo učešća imaju organizacije i ustanove koje su registrovane za kulturnu djelatnost. Prednost će imati projekti međunarodnog, državnog i kantonalnog značaja.

**2*. Omladinski projekti*** – pravo učešća imaju omladinske organizacije i ustanove koje realiziraju omladinske projekte. Prednost će imati projekti međunarodnog, državnog i kantonalnog značaja.

**3. *Projekti zaštite kulturno-historijskih spomenika*** –pravo učešća imaju ustanove i organizacije koje su registrovane za zaštitu i afirmaciju kulturne baštine, arheološka istraživanja, čuvanje, istraživanje i izlaganje muzejskog materijala. Prednost će imati projekti koji dovode spomenike kulture u kontekst turističke ponude. Uvažit će se samo oni projekti koji imaju preporuku ili saglasnost Zavoda za zaštitu spomenika Federacije Bosne i Hercegovine, osim projekata ustanova koje su registrovane za muzejsku djelatnost. Spomenici koji su proglašeni nacionalnim spomenicima od strane Komisije za očuvanje nacionalnih spomenika BiH, moraju imati odobrenje Federalnog ministarstva prostornog uređenja.

**Projekti moraju sadržavati** naziv, kratki opis, ciljnu grupu, budžet, očekivane efekte, način valorizacije rezultata. Projekat mora biti potpisan od strane odgovorne osobe i ovjeren pečatom organizacije/ustanove.

 Uz projekte je obavezno dostaviti:

* kopiju rješenja o registraciji,
* izvod/izvadak iz Registra Ministarstva za pravosuđe i upravu za udruženja građana i Izvod iz sudskog registra za ustanove
* Izvodi ne smiju biti stariji od 3 mjesaca
* kopiju rješenja o poreznoj registraciji -ID broj porezne uprave,
* potvrdu banke o broju žiro računa i da je isti aktivan (ne stariju od 30 dana) i
* posljednji zvanični bilans stanja i bilans uspjeha.

**IV**

Jedan aplikant može predložiti jedan projekat/program pojedinačno za sve transfere, čiji pojedinačni iznos ne može biti veći od 2.000,00 KM, osim projekata zaštite kulturno-historijskih spomenika.

**V**

Finansijski se neće podržati:

1. projekti kojima je potrebna finansijska pomoć više od 2.000,00 KM, osim projekata zaštite kulturno-historijskih spomenika.
2. projekti koji podrazumijevaju promociju aktivnosti političkih stranaka,
3. projekti sportskih, humanitarnih, poljoprivrednih organizacija,
4. projekti koji su već ostvarili finansiranje iz Budžeta Zeničko-dobojskog kantona,
5. projekti izgradnje, kupovine opreme i slično,
6. projekti aplikanata koji nisu dostavili izvještaj o namjenskom utrošku sredstava dobivenih iz Budžeta Kantona,
7. projekti koji ne ispunjavaju uslove iz tačke II i III ovog poziva.

**VI**

Organizacija/ustanova koja je iz budžeta Kantona primala sredstva za projekte u 2021. godini, a nije opravdala utrošak, obavezna je dostaviti izvještaj o namjenskom utrošku sredstava na obrascu koji je dostupan na web stranici Zeničko-dobojskog kantona/Ministarstvo za obrazovanje, nauku, kulturu i sport: [www.zdk.ba](http://www.zdk.ba). Izvještaj mora biti ovjeren pečatom organizacije/ustanove i potpisan od strane odgovornog lica.

 Ukoliko je organizacija/ustanova primala sredstva za više projekata, obavezna je dostaviti pojedinačne izvještaje za svaki projekat na utvrđenom obrascu.

**Napominjemo da su korisnici sredstava dužni u roku od 3 (tri) mjeseca dostaviti izvještaj o namjenskom utrošku istih.**

**VII**

Pored kriterija i uslova iz tačke II, III i IV ovog poziva, aplikanti su obavezni ispuniti prijavni obrazac za sufinansiranje projekata u 2022 godini, koji je dostupan na web stranici Zeničko-dobojskog kantona/Ministarstvo za obrazovanje, nauku, kulturu i sport: [www.zdk.ba](http://www.zdk.ba) i u prostorijama Ministarstva za obrazovanje, nauku, kulturu i sport, ulica Zmaja od Bosne bb, Zenica.

 **VIII**

Javni poziv ostaje otvoren 30 dana od dana objavljivanja. **Krajnji rok za dostavu prijava je 09.03.2022. godine.** Prijave na javni poziv sa potrebnom dokumentacijom slati putem pošte na adresu: **Ministarstvo za obrazovanje, nauku, kulturu i sport Zeničko-dobojskog kantona, Ul. Kučukovići broj 2, 72000 Zenica.**

**NEPOTPUNE I NEBLAGOVREMENE PRIJAVE NEĆE SE RAZMATRATI.**

 MINISTARSTVO ZA OBRAZOVANJE,

 NAUKU, KULTURU I SPORT



*Bosna i Hercegovina, Zenica, Kučukovići br. 2*

*Tel: 032/460-840, fax: 460-842*

*e-mail* *min.obrazovanje@zdk.ba*